CELEX: 32016R1645
Language: hu
Date: 2016-09-07 00:00:00
Title: A Bizottság (EU) 2016/1645 végrehajtási rendelete (2016. szeptember 7.) egyes áruk Kombinált Nómenklatúra szerinti besorolásáról

14.9.2016   
            
            
               HU
            
            
               Az Európai Unió Hivatalos Lapja
            
            
               L 245/3
            
         A BIZOTTSÁG (EU) 2016/1645 VÉGREHAJTÁSI RENDELETE
   (2016. szeptember 7.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
   mivel:
   
               (1)
            
            
               A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. szeptember 7-én.
      
         
            a Bizottság részéről,
         
         
            az elnök nevében,
         
         Stephen QUEST
         
            adóügyi és vámuniós főigazgató
         
      
   
   
      (1)  HL L 269., 2013.10.10., 1. o.
   
   
      (2)  A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Szabálytalan, lapos, barna, kemény (mintegy 2 mm vastag) töredék vagy pehely formájú termék a következőkből (tömegszázalék) előállítva:
                  
                              —
                           
                           
                              fenyőgyanta (más néven tallolajgyanta vagy gyanta)
                              kb. 58–69,
                           
                        
                              —
                           
                           
                              maleinsav-anhidrid
                              kb. 1–4,
                           
                        
                              —
                           
                           
                              különböző fenolok
                              kb. 11–24,
                           
                        
                              —
                           
                           
                              formaldehid
                              kb. 5,5-9,
                           
                        
                              —
                           
                           
                              pentaeritrit
                              kb. 7–12.
                           
                        A termék többlépcsős folyamat eredménye, amelynek első lépése, hogy a fenyőgyantát és maleinsav-anhidridet átalakítják addíciós gyantává. Magnézium-oxid (mint a további reakciók katalizátora), fenolok és formaldehid hozzáadását követően polimerizált fenyőgyanta alakul ki. Végül a fenyőgyanta szabadsav-csoportjait pentaeritrit hozzáadását követően észterezik.
                  Az így kapott terméket a nyomdaipar ragasztóként használja.
               
               
                  3909 40 00 
               
               
                  A besorolást a Kombinált Nómenklatúra (KN) értelmezésére vonatkozó 1., 3. a) és 6. általános szabály, valamint a 3909  és a 3909 40 00  KN-kód szövegezése határozza meg.
                  A 3901 –3913  vtsz. alá tartozó polimereken alapuló ragasztóként a 3506  vámtarifaszám alá történő besorolás a 3. a) általános szabály értelmében kizárt, mivel a termék a 3909  vámtarifaszám alatt pontosabban van leírva.
                  A fenyőgyanta-származék gyártása során az addíciós gyantát etilén-glikollal, glicerinnel vagy más többértékű alkohollal észterezik (lásd még a 3806  vámtarifaszámhoz tartozó HR Magyarázat (D) rész (I) pont (7) alpontját. A szóban forgó termék többértékű alkohollal (ebben az esetben pentaeritrittel) történő észterezését megelőzően azonban polimerizációs reakcióra kerül sor a fenollal és a formaldehiddel. Ennélfogva gyanta-származékként a 3806  vámtarifaszám alá történő besorolása kizárt.
                  A polimerizált köztes termék molekuláinak molekulatömege nagyjából 5 000 –30 000  g/mol. Ezért a szabadsav-csoportokat pentaeritrit hozzáadásával észterezik, majd a kialakuló keresztkötések a molekulatömeget 100 000  g/mol-ra növelik. Az így előállított termék következésképpen a 39. árucsoportba tartozó polimer, amely magas molekulatömegénél fogva különbözik a 3806  vámtarifaszám alá tartozó addíciós gyantáktól és származékaitól.
                  A terméket ezért a 3909 40 00  KN-kód alá, fenolgyantaként kell besorolni.